Pomalo bizarna vijest dolazi nam iz Slavonskog Broda. Dva muškarca u dobi od 37 i 36 godina, u utorak u predvečernjim satima na pješačkom mostu iznad željezničke pruge, mačetama su plašili građane i snimali njihove reakcije. Jedan je bio zamaskiran i s mačetom u ruci, a drugi je to sve snimao kamerom. Trebali su dobit hit na Youtubeu, a zaradili su prekšajne prijave.

Mladić kojeg je zamaskirani muškarac s mačetom povijao preko mosta pozvao je policiju. Policija je oduzela mačetu od mlađeg muškarca, te protiv njega dostavlja optužni prijedlog Prekršajnom sudu zbog prekršaja iz Zakona o oružju, dok protiv obojice podnosi prekršajne prijave zbog prekršaja iz Zakona o prekršajima protiv javnog reda i mira.

Policija upozorava građane da se ne zabavljaju na način koji izaziva strah i šok kod osoba, što može rezultirati neželjenim posljedicama. Sukladno odredbama Zakona o oružju, mačete su svrstane u kategoriju oružja „D“. Također su propisane novčane kazne za nošenje oružja na javnim mjestima kojim se uznemiruju građani, odnosno za nošenje oružja na način da je ono vidljivo drugim građanima u iznosu od tri do 15 tisuća kuna.

Sadržaj se nastavlja...

SiB.hr